Ρικάρδο Ροσελό

Ο Ρικάρδο Ροσελό (ορθή προφορά: roʊseɪˈoʊ, πλήρες όνομα: Ricardo “Ricky” Antonio Rosselló Nevares γεννηθείς στις 7 Μαρτίου 1979) είναι Πορτορικανός πολιτικός, επιστήμονας και επιχειρηματίας, ο οποίος υπηρέτησε ως ο 12ος Κυβερνήτης του Πουέρτο Ρίκο από τις 2 Ιανουαρίου 2017 ως τις 2 Αυγούστου 2019. Είναι γιος του πρώην κυβερνήτη (1993-2001) και παιδοχειρουργού Πέδρο Ροσελό. Εξαναγκάστηκε σε παραίτηση τον Ιούλιο του 2019 έπειτα από διαδηλώσεις διαμαρτυρίας με συμμετοχή εκατοντάδων ατόμων και σε διάφορες χώρες του κόσμου.

 Απέκτησε πτυχίο μπάτσελορ από το Τεχνολογικό Ινστιτούτο της Μασαχουσέτης (MIT) το 2001 στην βιο-ιατρική μηχανική και στα οικονομικά. Επίσης απέκτησε διδακτορικό τίτλο (Ph.D.) στον ίδιο τομέα από το Πανεπιστήμιο του Μίσιγκαν. Το 2010 ο Ρικάρδο ίδρυσε την πολιτική ομάδα υποστήριξης Boricua ¡Ahora Es! με σκοπό να υποστηρίξει την αλλαγή στο πολιτικό καθεστώς του Πουέρτο Ρίκο. Ο ίδιος υποστηρίζει ότι το Πουέρτο Ρίκο πρέπει να γίνει πολιτεία. Στη συνέχεια, ανακοίνωσε ότι θα διεκδικήσει την υποψηφιότητα να είναι κυβερνήτης με το Προοδευτικό Εθνικό Κόμμα (PNP) το έτος 2016. Έχοντας κερδίσει τις προκριματικές εκλογές και λάβει το χρίσμα από το κόμμα, ο Ροσελό εξελέγη κυβερνήτης στις γενικές εκλογές του 2016, κερδίζοντας (με ποσοστό 41% των ψήφων) άλλους πέντε υποψηφίους. Ορκίστηκε κυβερνήτης στις 2 Ιανουαρίου 2017. Σκάνδαλο συνομιλιών και διαδηλώσεις 2019 Τον Ιούλιο του 2019 αντιμετώπισε αρνητική κριτική όταν διέρρευσε ομαδική συνομιλία στην εφαρμογή Telegram μεταξύ του ίδιου του κυβερνήτη και του προσωπικού του. Η συνομιλία περιελάμβανε χυδαιολογίες σε βάρος δημοσιογράφων και πολιτικών. και μία φερόμενη απειλή κατά της ζωής της δημάρχου του Σαν Χουάν, Κάρμεν Γιουλίν. Ως αποτέλεσμα, ξέσπασαν διαδηλώσεις διαμαρτυρίας σε όλο το Πουέρτο Ρίκο, ζητώντας την παραίτηση του Ροσελό. Υπολογίζεται ότι περί τα 500.000 άτομα διαδήλωσαν στην παλιά πόλη του Σαν Χουάν στις 17 Ιουλίου 2019. Μεταξύ των καλλιτεχνών που έλαβαν μέρος στη διαδήλωση εκείνη ήταν και ο Ρίκι Μάρτιν. Ο Ροσελό ζήτησε συγνώμη για τον ρόλο του στις συνομιλίες, όμως ξεκαθάρισε ότι θα ολοκληρώσει τη θητεία του ως κυβερνήτη. Την ίδια ημέρα (17 Ιουλίου) έγιναν διαδηλώσεις και σε άλλες περιοχές του κόσμου, όπως στην Νέα Υόρκη, στο Ορλάντο, στη [Βοστόνη]], στη Βαρκελόνη, στη Μαδρίτη, στο Άμστερνταμ, στη Στοκχόλμη , στο Παρίσι, στη Σλοβενία στη Νορβηγία και στη Βιένη.Στις 21 Ιουλίου 2019 σε δήλωσή του ανέφερε ότι δεν θα διεκδικήσει την επανεκλογή του, όμως θα παραιτηθεί μόνο από πρόεδρος του κόμματος NPP και όχι από κυβερνήτης.Στις 24 Ιουλίου η Νομοθετική Συνέλευση του Πουέρτο Ρίκο ανακοίνωσε ότι θα ξεκινούσε αμέσως τη διαδικασία καθαίρεσης του κυβερνήτη αν ο Ροσελό δεν παραιτηθεί. Αργότερα την ίδια ημέρα ανακοίνωσε ο ίδιος την επικείμενη παραίτησή του από το αξίωμα του Κυβερνήτη του Πουέρτο Ρίκο, σε ισχύ από τις 2 Αυγούστου. Παντρεμένος από το 2012, με τη σύζυγό του Μπεατρίς έχουν μία κόρη και έναν γιο. Ο προηγούμενός του γάμος (2008) με την Νατάσα Μαρίε Σέρβι (Natasha Marie Cervi) κατέληξε σε διαζύγιο το 2010. Rosselló, RA; Chen, C-C; Dai, R; Howard, JT; Hochgeschwender, U; Jarvis, ED (2013). «Mammalian genes induce partially reprogrammed pluripotent stem cells in non-mammalian vertebrate and invertebrate species». eLife 2: e00036. doi:10.7554/eLife.00036. PMID 24015354. Rosselló, RA; Kohn, DH (2010). «Cell communication and tissue engineering». Communicative & integrative biology 3 (1): 53–56. doi:10.4161/cib.3.1.9863. PMID 20539784. Rosselló, RA; Wang, Z; Kizana, E; Krebsbach, PH; Kohn, DH (2009). «Connexin 43 as a signaling platform for increasing the volume and spatial distribution of regenerated tissue». Proceedings of the National Academy of Sciences 106 (32): 13219–24. doi:10.1073/pnas.0902622106. PMID 19628695. Rosselló, RA; Kohn, DH (2009). «Gap junction intercellular communication: A review of a potential platform to modulate craniofacial tissue engineering». Journal of Biomedical Materials Research Part B: Applied Biomaterials 88B (2): 509–518. doi:10.1002/jbm.b.31127. PMID 18481782. Hansma, P; Turner, P; Drake, B; Yurtsev, E; Proctor, A; Mathews, P; Lelujian, J; Randall, C και άλλοι. (2008). «The bone diagnostic instrument II: Indentation distance increase». Review of Scientific Instruments 79 (6): 064303. doi:10.1063/1.2937199. PMID 18601422. Ricky Rosselló (2012). Un Mejor Puerto Rico Es Posible. Editoria Universidad de Puerto Rico. ISBN 978-0-8477-0481-1. Analysis about the colonial status of Puerto Rico.